Teknisesti puhuen Ransomware käyttää yleensä toimiakseen käyttöjärjestelmän natiivia kryptausta tai valmiiksi saatavilla oleva työkaluja (Ransomware-as-a-Service). Näiden valmiiden työkalujen olemassaolo, jonka kuka tahansa pimeän verkon puolelle sattuva voi ostaa, onkin syy sille, miksi ransomware on yhä tavallisempi uhka yrityksille. (Q2/2021, Coveware Report) Kiristyshaittaohjelman leviäminen tapahtuu tyypillisesti luomalla jonkinlainen “sosiaalinen luottamus” hyökkäyksen kohteeseen, jonka seurauksena kohdistettu henkilö suorittaa halutun toiminnon. Yli 60% tapauksissa kiristyshaittaohjelman lähteenä onkin toiminut spam- tai kalastusmeili, jonka avaamisen tai klikkaamisen jälkeen tiedostot ovat saastutettu (Precise Security, 2019). Lisäksi haavoittuvuudet yrityksen etäyhteyskäytännöissä on yksi suosituimmista tavoista kiristäjille ottaa jalansijaa yritysverkoissa. Pienet yritykset joutuvat useammin tätä kautta hyökkäyksen kohteeksi, sillä etäyhteyskäytäntöjen puutteet ovat näissä yleisempiä. Esimerkiksi RDP (Remote Desktop Control) voidaan jättää internetiin kokonaan avoimeksi. Pienet yritykset budjetoivat lisäksi vähemmän rahaa sähköpostin suodatusohjelmin ja turvallisuuskoulutuksiin, mikä myös lisää niiden houkuttelevuutta hyökkäyksen kohteena. (Q2/2021, Coveware Ransomware)